GiliGold/VAD_KnessetCorpus huggingface dataset:
אסתרינה טרטמן: החוק מדבר על חברי כנסת מכהנים.
גדעון סער: אלה שמכהנים לא נבחרו?
אסתרינה טרטמן: מדובר בחברי כנסת מכהנים.
אסתרינה טרטמן: חבר הכנסת סער מדבר על אנשים שרוצים להיבחר וזכותם להיבחר, אבל החוק הזה מדבר על דבר אחד בסיסי - מה שמחייב את האדם, שמקנה לו לגיטימציה להיבחר, יחייב אותו או אותנו גם אחרי היבחרותו.
אסתרינה טרטמן: לכן הנושא הוא פרופר על חבר הכנסת ומשום כך יש מקום לדון בזה בוועדת הכנסת.
אסתרינה טרטמן: מדובר בחברי הכנסת.
יעקב מרגי: הצבעה בעד הבקשה של חברת הכנסת טרטמן - 5 נגד - 10 נמנעים - 4 הבקשה של חברת הכנסת טרטמן לא נתקבלה.
יעקב מרגי: 5 בעד, 10 מתנגדים ו-4 נמנעים.
יעקב מרגי: אני מודיע שבקשתה של חברת הכנסת טרטמן לא אושרה.
יעקב מרגי: ד.
יעקב מרגי: קביעת ועדה לדיון בהצעת חוק המדיניות הכלכלית לשנת הכספים 2004 (תיקוני חקיקה)(תיקון מס' 5)(שילוב מקבלי גמלאות בעבודה - תחולה על מי שמלאו להם 45 שנים), התשס"ז-2007
יעקב מרגי: אנחנו עוברים לנושא האחרון על סדר היום: קביעת ועדה לדיון בהצעת חוק המדיניות הכלכלית לשנת הכספים 2004 (תיקוני חקיקה)(תיקון מס' 5)(שילוב מקבלי גמלאות בעבודה - תחולה על מי שמלאו להם 45 שנים), התשס"ז-2007.
יעקב מרגי: רבותי, חברי הכנסת, ההצעה נדונה אתמול, 9 ביולי 2007 במליאת הכנסת.
יעקב מרגי: נשמעו הצעות להעביר את ההצעה לדיון בוועדת העבודה, הרווחה והבריאות או לוועדת הכספים.
יעקב מרגי: יושב ראש ועדת הכספים מבקש להעביר אליו את הצעת החוק מן הנימוק שהתקנות בעניין אושרו על ידי ועדת הכספים.
יעקב מרגי: כמו כן הוא מבקש להעביר הצעות דומות מוועדת העבודה, הרווחה והבריאות לדיון בוועדת הכספים, פירוט במכתב המצורף.
יעקב מרגי: אנחנו דנים היום רק בהצעת החוק דלעיל.
יעקב מרגי: יושב ראש ועדת העבודה, הרווחה והבריאות מן הנימוק שחוק ויסקונסין, בשמו המקובל, נדון בוועדת העבודה, הרווחה והבריאות ושייך לוועדה זו.
יעקב מרגי: היועצת המשפטית של ועדת הכנסת אכן מאשרת שהחוק הזה מטבעו צריך להיות נדון בוועדת העבודה, הרווחה והבריאות.
יעקב מרגי: יושב ראש ועדת הכספים ינמק בבקשה.
סטס מיסז'ניקוב: אדוני היושב ראש, משנת 2004, כשהחוק הזה נולד, הוא נדון בוועדת הכספים.
סטס מיסז'ניקוב: החוק הזה נולד כחלק מהמדיניות הכלכלית ובמשך שלוש שנים הוא נדון עשרות פעמים בוועדת הכספים.
סטס מיסז'ניקוב: התקנות, כפי שאמרת בעצמך, הותקנו בוועדת הכספים.
סטס מיסז'ניקוב: כל הסיורים במרכזי ויסקונסין נעשו על ידי ועדת הכספים ואני מזכיר שבחוק ההסדרים האחרון, כשהחוק הזה פוצל על ידי ועדת הכנסת, כל החלק שנוגע לתכנית ויסקונסין הלך לדיון בוועדת הכספים.
סטס מיסז'ניקוב: הממשלה מציעה לשנות את תכנית ויסקונסין ואין סיבה לכך שאנחנו לא נדון בה במהירות ובאחריות באותה ועדה, שיושבים בה אנשים שהתמקצעו בלימוד החומר.
סטס מיסז'ניקוב: אמנם, היועצת המשפטית טוענת שאם נקרא את תקנון הכנסת, הנושא שייך לוועדת העבודה, הרווחה והבריאות, אבל אם נקרא בתקנון הכנסת כל נושא עמלות הבנקים שייך לוועדת הכספים.
סטס מיסז'ניקוב: יהיה זה מאד מוזר שכל נושא ששייך לעמלות הבנקים אני אמשוך עכשיו לוועדת הכספים.
סטס מיסז'ניקוב: יהיה זה משחק פוליטי לא נכון, משחק פרלמנטרי לא נכון.
סטס מיסז'ניקוב: אמת, רשום בתקנון, אבל יש מציאות שאנחנו חיים איתה, יש כללי משחק.
סטס מיסז'ניקוב: לכן, אני מבקש לשמור על מה שהיה נהוג במשך שלוש שנים מאז שהחוק הזה נולד ולקיים את הדיון המהיר בוועדת הכספים.
סטס מיסז'ניקוב: יושב ראש ועדת העבודה מוזמן לדיונים וכן כל מי שירצה להשתתף יבורך.
סטס מיסז'ניקוב: המקום לקיום הדיון בנושא צריך להיות בוועדת הכספים ולכן אני מבקש לתמוך בבקשתי.
יעקב מרגי: יושב ראש ועדת העבודה, הרווחה והבריאות, חבר הכנסת משה שרוני, בבקשה.
משה שרוני: רבותי, אם רוצים לשחק במשחק פוליטי בואו נבטל את כל התקנון.
משה שרוני: תקנון הכנסת קובע במפורש שהנושא שייך במפורש לוועדת העבודה, הרווחה והבריאות.
משה שרוני: אם עשו עוול בעבר והעבירו את הנושא לוועדת הכספים כמשחק פוליטי, לא צריך להמשיך עם זה.
משה שרוני: מדובר בנושא עבודה וגמלה.
משה שרוני: מה קורה לנו?
משה שרוני: דנו בנושא ויסקונסין.
משה שרוני: נכון, לא ביקרנו במרכזים של ויסקונסין, זה תירוץ?
משה שרוני: זה עניין של כבוד.
משה שרוני: אדוני יושב ראש ועדת הכספים, לי יש כבוד מהמשפחה שלי וזה מספק אותי.
משה שרוני: אפשר לבטל את התקנון ולשחק משחקי יוקרה.
משה שרוני: זאת הנקודה?
משה שרוני: אני מבקש שמה ששייך לוועדת העבודה והרווחה יהיה בוועדה זו ולא בוועדה אחרת.
יעקב מרגי: רשות הדיבור לחבר הכנסת ראובן ריבלין.
ראובן ריבלין: לכאורה צודקת היועצת המשפטית וודאי שצודק יושב ראש ועדת העבודה, הרווחה והבריאות, שהרי בתקנון קבוע באיזו ועדה צריך לקיים את הדיון, אבל יש חריג אחד - כאשר ועדה בישלה חוק, החוק הולך איתה.
ראובן ריבלין: אלה דברים שהפכו להיות יסוד מוסד בכנסת וגם היועצת המשפטית תאשר זאת.
ראובן ריבלין: לכן, לא בכדי, כאשר הסתיימה אתמול ההצבעה ביקש השר הממונה על החוק, אלי ישי, להעביר את ההצעה לוועדת הכספים ויושב ראש הישיבה הציע להעביר את הצעת החוק לוועדת הכספים.
ראובן ריבלין: אז קם יושב ראש ועדת העבודה והרווחה ודרש את הכבוד המגיע לוועדה, לא חלילה לו.
ראובן ריבלין: אני חושב שלא יכול להיות מצב שבו אנחנו דנים בחוק זה, שלידתו בחטא, כי חוק ההסדרים כולו חטא.
ראובן ריבלין: ברגע שלידתו בחטא, אנחנו לא מפקירים ממזרים אלא מטפלים בהם כאילו היו הילדים שלנו.
ראובן ריבלין: לכן, אני מבקש להקפיד ולהמשיך לטפל בעניין כפי שהוא טופל עד היום עם כל הצדק שבזה, משום שהחריג הזה לא יכול להביא לידי העברה מחדש ולדיון מחדש של כל נושא ויסקונסין.
ראובן ריבלין: מדובר בתיקון לחוק.
יעקב מרגי: חבר הכנסת יולי אדלשטיין.
יולי יואל אדלשטיין: אדוני היושב ראש, אכן, זאת היתה המציאות ולכן העניין הפוליטי קצת מוזר.
יולי יואל אדלשטיין: השר אלי ישי אינו מהמפלגה של יושב ראש ועדת הכספים ולא של יושב ראש ועדת העבודה והרווחה.
יולי יואל אדלשטיין: אני רוצה לציין שמדובר כרגע בתיקון אחד, והלוואי ויבואו עוד תיקונים, שהוא פטור לאנשים שהם מעל גיל 45.
יולי יואל אדלשטיין: זה דבר כמעט טכני, אבל מבחינת המהות זה יכול להקל על אלפי אנשים החל ממחר ולכן זה דחוף.
יולי יואל אדלשטיין: בנסיבות אחרות אולי היינו מציעים ועדה משותפת, אבל התקנות אושרו עד היום בוועדת הכספים ואם אני מבין נכון, כבר היום או מחר זה יכול לבוא שם לידי תיקון, גם על פי בקשת השר והמשרד הרלוונטי.
יולי יואל אדלשטיין: אני מציע שהתיקון לחוק יילך לוועדת הכספים.
יעקב מרגי: חבר הכנסת שרוני, בבקשה.
משה שרוני: רבותי, היה תקדים.
משה שרוני: חוק הפוליו היה בוועדת הכספים ותקנו בו תקנות.
משה שרוני: בסוף הוא עבר לוועדת העבודה והרווחה וגמרנו אותו אחרי 12 שנה, ששיחקו בו פינג-פונג.
גדעון סער: שם עשית דבר גדול.
ראובן ריבלין: הוא אושר בוועדה ראשונה בכנסת השש-עשרה ופה ביקשו את חוק הרציפות.
ראובן ריבלין: חוק הרציפות כמוהו כקריאה ראשונה ולכן, בצדק, העבירו אותו.
משה שרוני: יש לי הצעה, שהחוק יהיה נדון בוועדה משותפת של ועדת הכספים וועדת העבודה, הרווחה והבריאות.
יעקב מרגי: אנחנו מביאים להצבעה קביעת ועדה - מי שמצביע בעד, הכוונה היא שהחוק יועבר לוועדת הכספים.
יעקב מרגי: מי שמצביע נגד, הכוונה היא שההצעה תלך לוועדה משותפת, כפי שביקש חבר הכנסת שרוני.
יעקב מרגי: הצבעה בעד הבקשה להעביר את הצעת החוק לוועדת הכספים -13 בעד העברת הצעת החוק לוועדה משותפת של ועדת הכספים וועדת העבודה, הרווחה והבריאות - 3 נמנעים - 1 הבקשה להעביר את הצעת החוק לוועדת הכספים נתקבלה.
יעקב מרגי: 13 בעד העברת הצעת החוק לוועדת הכספים, 3 בעד העברת הצעת החוק לוועדת העבודה, הרווחה והבריאות ו-1 נמנע.
יעקב מרגי: אני מודיע שהצעת החוק תידון בוועדת הכספים.
יעקב מרגי: אנחנו מצביעים על הרביזיה של חבר הכנסת שרוני.
יעקב מרגי: הצבעה בעד הרביזיה של חבר הכנסת שרוני - 2 נגד - 10 נמנעים - 1 הרביזיה של חבר הכנסת שרוני לא נתקבלה.
יעקב מרגי: 2 בעד, 10 נגד ו-1 נמנע.
יעקב מרגי: אני מודיע שהרביזיה של חבר הכנסת שרוני לא נתקבלה.
משה שרוני: אני אדרוש לבטל את תקנון הכנסת.
יעקב מרגי: אני מודיע שהישיבה הסתיימה.
יעקב מרגי: אני מתכבד לפתוח את ישיבת ועדת הכנסת מספר 135.
יעקב מרגי: על סדר היום קביעת מסגרת הדיון להודעת הממשלה, בהתאם לסעיף 31(ב) לחוק-יסוד: הממשלה, להעביר לראש הממשלה את הסמכויות הנתונות לשר האוצר לפי החוקים הבאים: חוק שירות המדינה (מינויים), התשי"ט-1959; חוק שירות המדינה (משמעת), התשכ"ג-1963; וחוק שירות המדינה (סיוג פעילות מפלגתית ומגבית כספים), התשי"ט-1959.
יעקב מרגי: קודם כול אני רוצה להודות ליושב-ראש סיעת הליכוד, חבר הכנסת גדעון סער, שמרכז את העבודה.
יעקב מרגי: זה יהיה דיון סיעתי?
יעקב מרגי: אפשר לקבוע סיעתי או אישי.
יצחק גלנטי: אפשר להסתפק בדיון סיעתי.
גדעון סער: אני מוכן שיהיה דיון סיעתי.
יעקב מרגי: הוחלט שיהיה דיון סיעתי.
יעקב מרגי: 5 דקות לסיעה או 3 דקות לסיעה?
גדעון סער: 5 דקות.
יעקב מרגי: אם כך, יהיה דיון סיעתי, 5 דקות לסיעה.
יעקב מרגי: מי בעד ההצעה לקיים דיון סיעתי של 5 דקות לסיעה?
יעקב מרגי: הצבעה בעד ההצעה לקיים דיון סיעתי של 5 דקות לסיעה – 4 נגד – אין נמנעים – אין ההצעה נתקבלה.
יעקב מרגי: 4 בעד, אין נגד, אין נמנעים.
יעקב מרגי: ההצעה למסגרת הדיון נתקבלה.
יעקב מרגי: אני מודה לחברים.
יעקב מרגי: בוקר טוב, אני מתכבד לפתוח את ישיבת ועדת הכנסת מס' 137.
יעקב מרגי: על סדר היום בקשת יושב ראש ועדת הכספים להעברת הצעות החוק הבאות מוועדת העבודה, הרווחה והבריאות, לדיון בוועדת הכספים.
יעקב מרגי: אתמול העברנו הצעה ממשלתית שמדברת על חוק ויסקונסין, לוועדת כספים.
יעקב מרגי: יש הצעות חוק באותו נושא, ולא ראוי שהם יחכו ויתקעו בוועדה אחרת בזמן שוועדה מקיימת כבר עבודה.
ליה שמטוב: חוץ מזה, יש פגרה עוד מעט.
יעקב מרגי: אתמול כבר היתה בקשה.
יעקב מרגי: אבל מצד ההגינות, משום שזה הוגש במהלך הישיבה לא רצינו להעמיס את זה.
יעקב מרגי: לכן, אני מבקש את רשות החברים להעביר את זה מוועדת העבודה הרווחה והבריאות שזה יושב שם כבר כמה חודשים, לוועדת הכספים.
יעקב מרגי: מדובר בהצעת החוק הבאות: 1.
יעקב מרגי: הצעת חוק לתיקון המדיניות הכלכלית לשנת הכספים 2004 (תיקוני חקיקה)(תוכנית מהל"ב), התשס"ו-2006 (פ/1195), הצעת חברת הכנסת ליה שמטוב וקבוצת חברי כנסת.
יעקב מרגי: הצעת חוק המדיניות הכלכלית לשנת הכספים 2004 (תיקוני חקיקה)(תוכנית מהל"ב), התשס"ז-2007 (פ/1979/17), הצעת חברת הכנסת ליה שמטוב וקבוצת חברי כנסת.
יעקב מרגי: הצעת חוק לתיקון המדיניות הכלכלית לשנת הכספים 2004 (תיקוני חקיקה)(תוכנית מהל"ב), התשס"ז-2007 (פ/1969/17), הצעת חברת הכנסת שלי יחימוביץ.
יעקב מרגי: הצעת חוק המדיניות הכלכלית לשנת הכספים 2004 (תיקוני חקיקה)(תוכנית מהל"ב), התשס"ז-2007 (פ/2158), הצעת חבר הכנסת יעקב מרגי ואברהם מיכאלי.
יעקב מרגי: אני מבקש את תמיכת החברים בבקשה להמליץ למליאה להעביר את זה לוועדת הכספים.
יעקב מרגי: ה צ ב ע ה בעד- 4 נגד - אין נמנעים - אין ההמלצה להעביר את הצעות החוק לוועדת הכספים נתקבלה.
יעקב מרגי: 4 תמכו, בהעדר מתנגדים ונמנעים הבקשה אושרה.
יעקב מרגי: בוקר טוב לחברים.
יעקב מרגי: אני מתכבד לפתוח את ישיבת ועדת הכנסת, ישיבה מס' 138.
יעקב מרגי: רבותי, סדר-היום הוא ארוך היום, ננסה להיות תכליתיים.
יעקב מרגי: גדעון סער: אנחנו הגענו להסכמות.
יעקב מרגי: היו"ר יעקב מרגי: אם יש הסכמות – אנחנו נעשה זאת יעיל וזריז, ומכובד.
יעקב מרגי: נושא ראשון על סדר-היום: קביעת מסגרת הדיון להצעות להביע אי-אמון בממשלה.
יעקב מרגי: סיעות הליכוד, רע"מ-תע"ל, חד"ש-בל"ד, איחוד לאומי- מפד"ל, יהדות התורה, הגישו ליושבת-ראש הכנסת הצעות להביע אי-אמון בממשלה, בשל: המלצת ועדת שוחט על העלאת שכר הלימוד באוניברסיטאות, מטעם הליכוד.
יעקב מרגי: גדעון סער: אני רוצה להודיע לך שהודעתי על הסרת הצעת האי-אמון.
יעקב מרגי: יש אזכרה לראש תנועתנו בהר הרצל בשעה 18:00.
יעקב מרגי: היו"ר יעקב מרגי: אני מודה לחבר הכנסת גדעון סער, נרשום בפרוטוקול.
יעקב מרגי: הצעת אי-אמון שנייה: מדיניותה החברתית והכלכלית כלפי האוכלוסייה הערבית, של רע"מ-תע"ל-חד"ש-בל"ד.
יעקב מרגי: המועמד להרכיב את הממשלה הינו חבר הכנסת איברהים צרצור.
יעקב מרגי: הצעה שנייה, לאחר ביטול הצעת האי-אמון מטעם הליכוד: חוסר רגישותה החברתית בטיפולה בפרשת מחירי הלחם שבפיקוח, של האיחוד הלאומי – מפד"ל.
יעקב מרגי: המועמד להרכיב את הממשלה הינו חבר הכנסת בנימין אלון.
יעקב מרגי: הצעה שלישית: אי-גינוי מצד שר המשפטים והיועץ המשפטי לממשלה את תקיפתו של חבר הכנסת הרב יעקב כהן על-ידי פקיד בכיר במשרד המשפטים, של יהדות התורה.
יעקב מרגי: המועמד להרכיב את הממשלה הינו חבר הכנסת יעקב ליצמן.
יעקב מרגי: יולי יואל אדלשטיין: למה לא כהן עצמו?
יעקב מרגי: היו"ר יעקב מרגי: ראש ממשלה זה ראש ממשלה.
יעקב מרגי: לחטוף סטירות זה מישהו אחר.
יעקב מרגי: .. רבותי, מאחר שסדר-היום יהיה עמוס, אני חושב שנאמץ את ההחלטה משבוע שעבר, של 10 דקות למציעים ו-3 דקות לכל סיעה.
יעקב מרגי: אני חושב שזה מכובד, זה טוב, ימוצה הדיון.
זהבה גלאון: אדוני, לפני שאתה עובר להצבעה.
זהבה גלאון: אני תומכת במה שאתה מציע מבחינת לוח הזמנים; אני רוצה להעיר הערה.
זהבה גלאון: סיעת הליכוד הגישה הצעת אי-אמון בנושא ועדת שוחט, בכל מה שקשור לסטודנטים.
זהבה גלאון: זכותה המלאה כמובן להסיר את ההצעה – יש להם את האילוצים שלהם.
זהבה גלאון: העובדה שהסיעה הגישה הצעת אי-אמון, גרמה לשאר סיעות הבית לא להגיש הצעות דחופות לסדר-היום בנושא, משום שככה זה – כשיש אי-אמון, לא מציעים.
זהבה גלאון: ראובן ריבלין: יכולים להגיש עד 11:00.
זהבה גלאון: קריאות: עד 10:00.
זהבה גלאון: זהבה גלאון: עד 10:00.
זהבה גלאון: אי לכך, נוצר מצב בלתי מתקבל על הדעת.
זהבה גלאון: בכל זאת, ועדת שוחט היא ועדה עם המלצות שהן מאוד משמעותיות.
זהבה גלאון: אני מבקשת מאדוני, לאור העובדה הזאת, שתודיע ללשכת היושבת-ראש – יושב המזכיר לידך - שיירשו באופן חריג לסיעות להגיש הצעות לסדר-היום בעניין הזה עד השעה 11:00, ולהודיע לכל הסיעות שהן יכולות להגיש.
זהבה גלאון: אלכס מילר: מחר בשעה 10:00 ועדת החינוך מקיימת דיון בנושא ועדת שוחט, יחד עם מר שוחט.
זהבה גלאון: היו"ר יעקב מרגי: אני מודה לחבר הכנסת על הערתו – במקום ובזמן הנכונים.
זהבה גלאון: אלכס מילר: בסופו של דבר, אחרי הצעות לסדר-היום – זה גם חוזר לוועדת החינוך.
זהבה גלאון: מחר הוועדה מקיימת דיון.
זהבה גלאון: משה שרוני: אני מציע שבע דקות ושלוש דקות.
זהבה גלאון: היו"ר יעקב מרגי: לא.
זהבה גלאון: עשר דקות זה לפי התקנון.
זהבה גלאון: רבותי, אני מביא להצבעה את ההצעה למסגרת הדיון באי-אמון.
זהבה גלאון: מי בעד לאשר עשר דקות למציעים, שלוש דקות לכל סיעה?
זהבה גלאון: מי נמנע?
זהבה גלאון: ה צ ב ע ה בעד – 12 נגד – אין נמנעים – 1 ההצעה למסגרת דיון של עשר דקות למציעים ושלוש דקות לכל סיעה בהצעות להביע אי-אמון בממשלה, נתקבלה.
יעקב מרגי: קביעת מסגרת דיון: בעד הצביעו 12, נגד – אין, נמנע – 1.
יעקב מרגי: בקשת חבר הכנסת דב חנין להקדמת הדיון בהצעת חוק איסור נהיגה ברכב בחוף הים (תיקון), התשס"ז-2007 (פ/2700/17), לפני הקריאה הטרומית
יעקב מרגי: אני עובר לנושא הבא בסדר-היום: בקשתו של חבר הכנסת דב חנין להקדמת הדיון בהצעת חוק איסור נהיגה ברכב בחוף הים (תיקון), התשס"ז-2007, לפני הקריאה הטרומית.
דב חנין: מחר, עמיתי חברי הכנסת, אנחנו מציינים בכנסת את יום הסביבה, והכוונה היא לציין את היום הזה בחקיקה – בחקיקה פרטית בעיקרה – והחוק שנמצא בפנינו היום הוא אחד החוקים החשובים.
דב חנין: אגב, יש לנו בישראל חוק שעוסק בתחום הזה, אבל החוק הקיים – מהרבה מאוד סיבות- לא נאכף.
דב חנין: הוא חוק לא טוב, הוא לא מגדיר הגדרות מקצועיות מספיק מדויקות, ולכן נעשתה עבודה מקצועית רבה כדי לשפר את החוק ולהפוך אותו לחוק ישים.
דב חנין: החוק בעצם עושה שלושה דברים.
דב חנין: מאיר פרוש: מה הדחיפות?
דב חנין: צריך להגדיר את הדחיפות, לא מה החוק עושה.
יעקב מרגי: צריך להסביר בקצרה את הבקשה לפטור, גם כך היום עמוס.
יעקב מרגי: אני חושב שנימקת עם הסיבה של הדיון מחר.
דב חנין: הדחיפות היא מכיוון שאם לא נאשר פטור מחובת הנחה – אי אפשר יהיה לדון בחוק ביום הסביבה.
דב חנין: עוד משפט אחד, אדוני – על עמדת הממשלה.
דב חנין: עמדת הממשלה היא כזאת: המשרד להגנת הסביבה תומך, אבל רוצה שמשרד הפנים יטפל; משרד הפנים תומך אבל הוא רוצה שהמשרד להגנת הסביבה יטפל; משרד האוצר תומך אבל הוא רוצה ששני המשרדים יפתרו ביניהם את הבעיה.
דב חנין: אני מבקש להצביע.
דב חנין: היו"ר יעקב מרגי: רבותי, אני חושב שהנימוק העיקרי הוא ציון יום הסביבה מחר בכנסת, וצריך לאפשר להביא את זה.
דב חנין: זאת דעתי האישית.
דב חנין: מי בעד אישור בקשתו של חבר הכנסת דב חנין?
דב חנין: מי נמנע?
דב חנין: ה צ ב ע ה בעד – 17 נגד – אין נמנעים – אין בקשת חבר הכנסת דב חנין להקדמת הדיון בהצעת חוק איסור נהיגה ברכב בחוף הים (תיקון), התשס"ז-2007, לפני הקריאה הטרומית, נתקבלה.
דב חנין: ראובן ריבלין: עם רוב כזה, אתה יכול להיות נשיא.
דב חנין: היו"ר יעקב מרגי: 17 בעד, מתנגדים – אין, נמנעים – אין.
דב חנין: בקשתו של חבר הכנסת דב חנין אושרה.
דב חנין: בקשת הממשלה להקדמת הדיון בהצעות החוק הבאות: הצעת חוק המועצה להשכלה גבוהה (תיקון מס' 16)(הקלות לסטודנטים המשרתים בשירות מילואים), התשס"ז-2007
יעקב מרגי: רבותי, אם בפטורים עסקינן, יש שתי בקשות פטור.
יעקב מרגי: בתוספת לסדר-היום יש שתי בקשות של הממשלה.
יעקב מרגי: הראשונה: בקשת הממשלה להקדמת הדיון בהצעת חוק המועצה להשכלה גבוהה (תיקון מס' 16)(הקלות לסטודנטים המשרתים שירות מילואים), התשס"ז-2007.
יעקב מרגי: נציגת משרד החינוך, בבקשה.
יעקב מרגי: יבינה זכאי-בראונר: עורכת-דין יבינה זכאי-בראונר, הלשכה המשפטית של משרד החינוך.
יעקב מרגי: מדובר בהצעת חוק ממשלתית, תיקון לחוק המל"ג – חוק המועצה להשכלה גבוהה – שעניינו הקלות לסטודנטים המשרתים במילואים.
יעקב מרגי: כיום ישנה איזושהי אמנה שרוב המוסדות חתומים עליה, אבל אנחנו הרחבנו את התחולה ואנחנו מבקשים לקצר את הזמנים על מנת שזה יוכל לעבור השבוע ושנוכל לקיים דיון בוועדת החינוך בשבוע הבא.
יעקב מרגי: היו"ר יעקב מרגי: לקריאה ראשונה.
יעקב מרגי: יבינה זכאי-בראונר: נכון.
יעקב מרגי: היו"ר יעקב מרגי: מי בעד בקשת הממשלה לאשר פטור?
יעקב מרגי: ה צ ב ע ה בעד – 10 נגד – אין נמנעים – 2 בקשת הממשלה להקדמת הדיון בהצעת חוק המועצה להשכלה גבוהה (תיקון מס' 16) (הקלות לסטודנטים המשרתים בשירות מילואים), התשס"ז-2007, לפני הקריאה הראשונה, נתקבלה.
יעקב מרגי: בעד – 10, מתנגדים – אין, נמנעים – 2.
יעקב מרגי: בקשתה של הממשלה לפטור מחובת הנחה לפני הקריאה הראשונה, בעניין חוק המועצה להשכלה גבוהה (תיקון מס' 16)(הקלות לסטודנטים המשרתים בשירות מילואים), אושרה.
יעקב מרגי: הצעת חוק הביטוח הלאומי (תיקון מס' 99), התשס"ז-2007
יעקב מרגי: בקשה נוספת של הממשלה: הצעת חוק הביטוח הלאומי (תיקון מס' 99).
יעקב מרגי: האם יש נציג של הממשלה?
יעקב מרגי: קריאות: אין נציג.
יעקב מרגי: גדעון סער: אדוני היושב-ראש, אני חושב שהמינימום, שהם ישלחו נציג.
יעקב מרגי: היו"ר יעקב מרגי: אם כך, אני לא דן בבקשה.
יעקב מרגי: אם יבוא נציג בהמשך – אני אוסיף את הנושא.
יעקב מרגי: (המשך דיון בנושא בסוף הפרוטוקול) ד.
יעקב מרגי: בקשת יושב-ראש ועדת המדע והטכנולוגיה להעברת הצעה לסדר-היום בנושא: "החרם האקדמי של מרצים בריטים על האקדמיה הישראלית והתגברות האנטישמיות בעולם", מוועדת החוץ והביטחון לדיון בוועדה משותפת לוועדת המדע והטכנולוגיה, החינוך התרבות והספורט וועדת החוץ והביטחון
יעקב מרגי: על סדר-היום בקשתו של יושב-ראש ועדת המדע והטכנולוגיה להעברת הצעה לסדר-היום בנושא: "החרם האקדמי של מרצים בריטים על האקדמיה הישראלית והתגברות האנטישמיות בעולם", מוועדת החוץ והביטחון לדיון בוועדה משותפת לוועדת המדע והטכנולוגיה, החינוך התרבות והספורט וועדת החוץ והביטחון.
יעקב מרגי: אני קורא לכם את העמדות, כך שתהיה לחברים אפשרות להחליט.
יעקב מרגי: זהבה גלאון: האם אין הסכמה, אדוני?
יעקב מרגי: יולי יואל אדלשטיין: כל הדיון הוא פרטי כי אני המציע היחידי שדיבר בנושא.
יעקב מרגי: היו"ר יעקב מרגי: יושב-ראש ועדת החינוך, התרבות והספורט מציע שוועדת החינוך וועדת המדע והטכנולוגיה תמשכנה לקיים דיונים משותפים בנושא.
יעקב מרגי: יושב-ראש ועדת החוץ והביטחון מוותר על הדיון בהצעה זאת.
יעקב מרגי: נותרה בקשתו של יושב-ראש ועדת המדע והטכנולוגיה להעביר זאת אליו.
יעקב מרגי: ועדת החינוך וועדת המדע והטכנולוגיה קיימו כבר דיון אחד משותף.
יעקב מרגי: יושב-ראש ועדת החינוך מבקש להמשיך את אותה מסגרת של דיונים משותפים.
משה שרוני: היו"ר יעקב מרגי: לכן, אם אין התייחסות, דעתי שצריך להשאיר את זה כפי שזה.
משה שרוני: אני מעלה להצבעה להמשיך את המסגרת שכבר התקיימה, בדיון משותף לשתי הוועדות.
משה שרוני: ארבל אסטרחן: בראשות מי?
משה שרוני: היו"ר יעקב מרגי: לא מדובר בוועדה משותפת, אלא בדיונים משותפים לשתי הוועדות – בראשות יושב-ראש ועדת החינוך.
משה שרוני: מי בעד עמדתו של יושב-ראש ועדת החינוך?
משה שרוני: ה צ ב ע ה בעד – 13 נגד – אין נמנעים – אין בקשת יושב-ראש ועדת המדע והטכנולוגיה להעברת הצעה לסדר היום בנושא: "החרם האקדמי של מרצים בריטים על האקדמיה הישראלית והתגברות האנטישמיות בעולם", מוועדת החוץ והביטחון לדיון בוועדה משותפת לוועדת המדע והטכנולוגיה, החינוך התרבות והספורט וועדת החוץ והביטחון, נתקבלה.
יעקב מרגי: 13 בעד, מתנגדים – אין, נמנעים – אין.
יעקב מרגי: בקשתו של יושב-ראש ועדת החינוך אושרה.
יעקב מרגי: ה.
יעקב מרגי: בקשות יושב-ראש ועדת החוקה, חוק ומשפט - להעברת הצעת חוק למניעת העסקה של עברייני מין במוסדות מסוימים (תיקון – איסור העסקת עברייני מין שהורשעו אך לא נידונו למאסר), התשס"ז-2006 (פ/1698/17), של חברת הכנסת שלי יחימוביץ, מהוועדה לזכויות הילד לדיון בוועדת החוקה, חוק ומשפט
יעקב מרגי: בקשתו של יושב-ראש ועדת החוקה, חוק ומשפט להעברת הצעת חוק למניעת העסקה של עברייני מין במוסדות מסוימים (תיקון – איסור העסקת עברייני מין שהורשעו אך לא נידונו למאסר), התשס"ז-2006, מהוועדה לזכויות הילד לדיון בוועדת החוקה, חוק ומשפט.
יעקב מרגי: יושבת-ראש הוועדה לזכויות הילד מסרה כי הדיון בהצעת החוק הסתיים ביום 11 ביוני 2007, והצעת החוק הוכנה לקריאה ראשונה.
יעקב מרגי: עמדת הייעוץ המשפטי – ועדת החוקה, חוק ומשפט.
יעקב מרגי: ביום 19 ביוני 2007 סוכם כי חבר הכנסת בן-ששון וחברת הכנסת יחימוביץ' ייפגשו לדיון בנושא.
יעקב מרגי: יו"ר ועדת החוקה, חוק ומשפט מנחם בן-ששון: סיכמנו בינינו שהיא תסיים עד קריאה ראשונה, ותחזיר את ההצעה לוועדת החוקה, חוק ומשפט לקריאה שנייה ושלישית.
יעקב מרגי: דוד אזולאי: האם זה מקובל גם עליה?
יעקב מרגי: יו"ר ועדת החוקה, חוק ומשפט מנחם בן-ששון: כן.
יעקב מרגי: זה מקובל?
יעקב מרגי: יש הסכמות?
יעקב מרגי: יו"ר ועדת החוקה, חוק ומשפט מנחם בן-ששון: היא לא נמצאת פה כדי להנהן בראשה, אבל יש הסכמה.
יעקב מרגי: היו"ר יעקב מרגי: מי בעד להעביר את הצעת החוק לאחר הקריאה הראשונה לוועדת החוקה, חוק ומשפט?
יעקב מרגי: ה צ ב ע ה בעד – 10 נגד – אין נמנעים – אין בקשת יושב-ראש ועדת החוקה, חוק ומשפט להעברת הצעת חוק למניעת העסקה של עברייני מין במוסדות מסוימים (תיקון – איסור העסקת עברייני מין שהורשעו אך לא נידונו למאסר), התשס"ז-2006, מהוועדה לזכויות הילד לדיון בוועדת החוקה, חוק ומשפט, לאחר הקריאה הראשונה, נתקבלה.
יעקב מרגי: 10 בעד, מתנגדים – אין, נמנעים – אין.
יעקב מרגי: הבקשה אושרה.
יעקב מרגי: ההצעה תועבר לאחר הקריאה הראשונה לוועדת החוקה, חוק ומשפט.
יעקב מרגי: להעברת הצעת חוק הכרזת אבל לאומי, התשס"ז-2006 (פ/1670/17), של קבוצת חברי-הכנסת, מוועדת החוקה, חוק ומשפט לדיון בוועדת החינוך, התרבות והספורט
יעקב מרגי: בקשה להעברת הצעת חוק יום אבל לאומי, התשס"ז-2006, של קבוצת חברי הכנסת, מוועדת החוקה, חוק ומשפט לדיון בוועדת החינוך, התרבות והספורט.
יעקב מרגי: יושב-ראש ועדת החינוך, התרבות והספורט מבקש להעביר את ההצעה אליו.
יעקב מרגי: יו"ר ועדת החוקה, חוק ומשפט מנחם בן-ששון: גם אני בעד זה.
יעקב מרגי: אני תומך בהצעתו.
יעקב מרגי: היו"ר יעקב מרגי: מי בעד להעביר את הצעת החוק לדיון בוועדת החינוך?
יעקב מרגי: ה צ ב ע ה בעד – פה אחד נגד – אין נמנעים – אין בקשת יושב-ראש ועדת החוקה, חוק ומשפט להעברת הצעת חוק הכרזת אבל לאומי, התשס"ז-2006, של קבוצת חברי-הכנסת, מוועדת החוקה, חוק ומשפט לדיון בוועדת החינוך, התרבות והספורט, נתקבלה.
יעקב מרגי: קביעת ועדות לדיון בהצעות החוק הבאות: 1.
יעקב מרגי: הצעת חוק תרומת ביציות, התשס"ו-2007 (מ/289)
יעקב מרגי: על סדר-היום קביעת ועדות לדיון בהצעות החוק הבאות.
יעקב מרגי: הצעת חוק תרומת ביציות, התשס"ו-2007.
יעקב מרגי: הוועדות שהוצעו במליאה: ועדת העבודה, הרווחה והבריאות והוועדה לקידום מעמד האישה.
יעקב מרגי: הייעוץ המשפטי מציע את ועדת העבודה, הרווחה והבריאות.
יעקב מרגי: יש הסכמה בין שני ראשי הוועדות שההצעה עוברת לוועדת העבודה, הרווחה והבריאות.
יעקב מרגי: יו"ר הוועדה לקידום מעמד האישה גדעון סער: אדוני, יש שלושה סעיפים שהיו במחלוקת ביני לבין יושב-ראש ועדת העבודה והרווחה.
יעקב מרגי: הסיכום בינינו, שהתיקונים לחוק עבודת נשים – שנמצאים בסעיפים 2 ו-4 יעברו לוועדה לקידום מעמד האישה, וסעיף 1 שעוסק בנושא תרומת ביציות, יעבור לוועדת העבודה והרווחה.
יעקב מרגי: זהבה גלאון: אדוני, אפשר להתנגד לזה?
יעקב מרגי: היו"ר יעקב מרגי: תתנגדי בהצבעה.
יעקב מרגי: תבקשי רשות דיבור.
יעקב מרגי: זהבה גלאון: זה מה שאני מבקשת.
יעקב מרגי: אני מודה שאני לא מבינה את ההבנה המוזרה הזאת, אני חייבת לומר – ממש לא מבינה.
יעקב מרגי: איך בטיפולי פוריות כן, ובתרומת ביציות לא?
יעקב מרגי: יו"ר הוועדה לקידום מעמד האישה גדעון סער: אולי אני אסביר לחברת הכנסת גלאון.
יעקב מרגי: זהבה גלאון: אדוני, הדיונים שהיו עד היום בנושא של טיפולי פוריות, היו דיונים ששירתו רק את האינטרסים מתוך נקודת מבט של הממסד הבריאותי, לצורך העניין – שיקולים שלא לקחו בחשבון את האינטרסים של נשים, והוועדה הכי מתאימה לעניין הזה בעיני היא הוועדה למעמד האישה.
יעקב מרגי: היתה פנייה של ארגון "אישה לאישה".
יעקב מרגי: היתה ציפייה – גם של ארגוני הנשים – שהחוק הזה יידון בוועדה למעמד האישה, מתוך ראייה שבוועדה הזאת יגנו גם על אינטרסים של נשים ולא רק על אינטרסים שהם ממסדיים ואינטרסים של בעלי עניין כלכליים, אם אפשר לומר זאת כך.
יעקב מרגי: לכן, נראה לי לא הגיוני שפוריות כן – ואני כמובן בעד שטיפולי פוריות יידונו בוועדה למעמד האישה, שלא יובן לא נכון – אבל שנושא תרומת ביציות לא יידון בוועדה למעמד האישה זה נראה לי לא הגיוני.
יעקב מרגי: יו"ר ועדת העבודה, הרווחה והבריאות משה שרוני: אני לא מבין.
יעקב מרגי: ועדת העבודה, הרווחה והבריאות זה ממסד?
יעקב מרגי: .. יש גבול לכל דבר, זהבה.
זהבה גלאון: הוועדה עצמה לא, אבל האינטרסים שנדונו שם.
זהבה גלאון: יו"ר הוועדה לקידום מעמד האישה גדעון סער: למה?
זהבה גלאון: יו"ר ועדת העבודה, הרווחה והבריאות משה שרוני: באמת.
זהבה גלאון: .. עד כאן.
זהבה גלאון: היו"ר יעקב מרגי: אני חושב שהוא ענה לך בקצרה ולעניין.
זהבה גלאון: זהבה גלאון: למה?
זהבה גלאון: כי פוריות זה חוקים שלך – אז זה בוועדה שלך, ונושא ביציות זה לא חוק שלך.
זהבה גלאון: יו"ר הוועדה לקידום מעמד האישה גדעון סער: חברת הכנסת גלאון מנסה להסביר גם אותי וגם אותה, ואני מבקש לעשות סדר.
זהבה גלאון: זהבה גלאון: לא, זה לא בסדר.
זהבה גלאון: יו"ר הוועדה לקידום מעמד האישה גדעון סער: מאה אחוז.
זהבה גלאון: רק את בסדר, ואף אחד חוץ ממך הוא לא בסדר.
זהבה גלאון: זהבה גלאון: לא.
זהבה גלאון: זה לא אינטרס שלי, זה לא חוק שלי.
זהבה גלאון: יו"ר הוועדה לקידום מעמד האישה גדעון סער: אני בכל זאת מבקש את רשות הדיבור, אדוני היושב-ראש.
זהבה גלאון: למרות שאני לא קיבלתי פנייה, אני בהחלט תבעתי שהחוק הזה יידון בוועדה למעמד האישה.
זהבה גלאון: החוק הזה נמצא בוועדה הזאת כמה שבועות, במסגרת מספר חוקים שהיו שנויים במחלוקת ביני לבין יושב-ראש ועדת העבודה הרווחה.
זהבה גלאון: אני רוצה לציין שבכל המקרים הללו - לצערי ובניגוד לעמדתי - עמדת הייעוץ המשפטי היתה שהם צריכים להידון בוועדת העבודה, הרווחה והבריאות.
זהבה גלאון: אין שום ספק ששני הסוגים של החוקים, דהיינו תיקונים לחוק עבודת נשים, כפי שאנחנו שומעים – יש בזה עבודה ויש בזה נשים.
זהבה גלאון: נושא של ביציות, אין ספק – יש זיקה למעמד האישה, יש זיקה לנושא בריאות.
זהבה גלאון: זאת אומרת, ברמה העניינית ניתן לטעון לשתי העמדות.
זהבה גלאון: ברמה המשפטית, הייעוץ המשפטי של הכנסת טען שהם צריכים כולם לעבור לוועדת העבודה והרווחה.